Studio 44 Krško

Tribute to Wes Montgomery
2025-02-08 20:00 - 22:00 (Europe/Ljubljana)
Tribute to Wes Montgomery
koncert
sobota, 8. februar 2025, ob 20.00
Vabljeni v Studio 44 na večer, posvečen legendarnemu jazzovskemu kitaristu Wesu Montgomeryju.

John Leslie »Wes« Montgomery (1923–1968) je bil ameriški jazzovski kitarist, znan po svoji nenavadni tehniki ubiranja strun s palcem namesto s trzalico in po igranju oktav, ki so dale njegovi kitari značilen zvok.
Te tehniko ni razvil iz glasbenoslogovnih razlogov, ampak iz obzirnosti do svojih sosedov in da ne bi prebudil svojih sedmih otrok. Preden se je začela njegova glasbena kariera, je namreč svojo družino čez dan preživljal kot strojnik, vadil pa je pozno v noč.
Wes Montgomery je kmalu postal svetovna zvezda in še zdaj velja za najboljšega jazzovskega kitarista vseh časov. Bil je tudi glasbeni inovator in je v jazz vpeljeval latinskoameriške ritme, funk, rock in pop.
Montgomery je umrl v domačem Indianapolisu zaradi zastoja srca, star komaj 45 let.

Zasedba:
Igor Leonardi – kitara
Milan Stanisavljević – klavir
Miha Koren – bas
Lovro Bone – bobni
Tine Lestan – tolkala (posebni gost)
Vstopnina: 10€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.
Koncerti Jazz v Studiu 44 potekajo od leta 2017, organizira pa jih kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.
